Αθήνα: 01.03.2017

 Αρ. Πρωτ.: 387

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Προστασία της Αναπηρίας από νέα οικονομικά μέτρα**

Με επείγουσα επιστολή της στον υπουργό Οικονομικών Ευ. Τσακαλώτο η ΕΣΑμεΑ ζητά να προστατευθούν τα άτομα με αναπηρία, χρόνιες παθήσεις και οι οικογένειές τους από τα νέα οικονομικά μέτρα λόγω της νέας διαπραγμάτευσης με τους δανειστές της χώρας. Εκφράζει δε την αγωνία, την ανασφάλεια και την αβεβαιότητα που βιώνουν τα άτομα με αναπηρία, χρόνιες παθήσεις και οι οικογένειές τους που έχουν χτυπηθεί πιο σκληρά από κάθε άλλη κοινωνική ομάδα από την οικονομική κρίση και επωμίζονται σχεδόν εξ' ολοκλήρου το πρόσθετο κόστος διαβίωσης που προκύπτει από την κάλυψη των αναγκών της αναπηρίας.

Η ΕΣΑμεΑ ζητά να μην υπάρξει καμία μείωση του αφορολογήτου ορίου για κανένα πολίτη. Ειδικότερα για τα άτομα με αναπηρία, χρόνιες παθήσεις και τις οικογένειές τους ζητά τη διατήρηση των φοροαπαλλαγών που είναι σε ισχύ. Παράλληλα απευθύνει επείγοντα αιτήματα για τα αναπηρικά επιδόματα, την ειδική εισφορά αλληλεγγύης, τον ΕΝΦΙΑ, τους δανειολήπτες με αναπηρία κλπ.

**Η επιστολή με τα αιτήματα αναλυτικά**

[**http://www.esaea.gr/our-actions/ypoik/3335-anoixti-epistoli-ston-ypoyrgo-oikonomikon-mesi-kai-apotelesmatiki-prostasia-ton-atomon-me-anapiria**](http://www.esaea.gr/our-actions/ypoik/3335-anoixti-epistoli-ston-ypoyrgo-oikonomikon-mesi-kai-apotelesmatiki-prostasia-ton-atomon-me-anapiria)

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**